b'\n_START_ARTICLE_\nPeter Novak (strojnik)\n_START_SECTION_\n\xc5\xbdivljenje in delo\n_START_PARAGRAPH_\nNovak je leta 1961 diplomiral na ljubljanski FS in 1975 doktoriral na FS v Beogradu. Od 1961 je predavatelj na ljubljanski FS, od 1984 kor redni profesor. Novak je pripravil osnovne gradbeni\xc5\xa1ke standarde za toplotno zs\xc5\xa1\xc4\x8dito zgradb za Slovenijo (1985) in Jugoslavijo (1987). Bil je med organizatorji vseslovenske konference o energiji, ekologiji in var\xc4\x8devanju, ki je leta 1987 uveljavila politiko ni\xc4\x8delne rasti primarne energije v Sloveniji. Uredil je zbornik Strategija varstva okolja v Sloveniji (1990), leta 1991 pa je postal glavni urednik Strojni\xc5\xa1kega vestnika.Enciklopedija Slovenije. V raziskovalnem delu se je Novak posve\xc4\x8dal prenosu toplote in snovi v stavbah ter tehni\xc4\x8dnim napravam v njih, uvajal uporabo son\xc4\x8dne energije v Sloveniji in Jugoslaviji ter sodeloval pri na\xc4\x8drtovanju razvoja energetike. Njegovi predmeti so bili: ogrevanje, hlajenje in klimatizacija, obnovljivi viri energije in varstvo okolja. Bil je tudi dekan fakultete (FS Univerze v Ljubljani) ter ustanovitelj in dekan Visoke \xc5\xa1ole za tehnologije in sisteme v Novem mestu. Bil je mentor 20 doktorandom in ve\xc4\x8d kot 300 in\xc5\xbeenirjem strojni\xc5\xa1tva._NEWLINE_Inovativni sta njegovi krivulja in formula v pravilniku o dopustnih toplotnih izgubah zgradb iz leta 1979, v katerega je vklju\xc4\x8dil \xe2\x80\x93 in jih definiral \xe2\x80\x93 bistvene elemente za porabo energije v stavbah: faktor oblike, stopnjo izolacije in velikost ter vrsto zasteklitve.in gradbeni\xc5\xa1ke standarde za toplotno za\xc5\xa1\xc4\x8dito stavb._NEWLINE_Tudi v pokoju je profesor Novak \xc5\xa1e naprej promotor varstva okolja, u\xc4\x8dinkovite rabe in obnovljivih virov energije doma in v tujini, slovenskim podjetjem ponudil inovativne re\xc5\xa1itve na podro\xc4\x8dju u\xc4\x8dinkovite rabe energije v stavbah. Na podlagi njegove re\xc5\xa1itve je Mercator v svojih trgovskih centrih kot prvi v Evropi uporabil izpodrivno prezra\xc4\x8devanje, MIK iz Celja pa v svoja okna vgrajuje njegovo re\xc5\xa1itev lokalnega sistema prezra\xc4\x8devanja._NEWLINE_Je \xc4\x8dastni predsednik Slovenskega dru\xc5\xa1tva za son\xc4\x8dno energijo. Zveza strojnih in\xc5\xbeenirjev Slovenije mu je podelila nagrado za \xc5\xbeivljenjsko delo. Ve\xc4\x8d kot dvanajst let je bil \xc4\x8dlan sveta za varstvo okolja, bil je predsednik komisije za klimatizacijo in \xc4\x8dlan znanstvenega sveta na Mednarodnem in\xc5\xa1titutu za hlajenje IIR, podpredsednik znanstvenega sveta pri Evropski agenciji za okolje in podpredsednik Zveze evropskih zdru\xc5\xbeenj za gretje, prezra\xc4\x8devanje in klimatizacijo REHVA. Je tudi \xc4\x8dastni \xc4\x8dlan Ameri\xc5\xa1kega zdru\xc5\xbeenja za ogrevanje, hlajenje in klimatizacijo ASHRAE.'